Beograd: Nalog za hapšenje generala Dragomira Miloševića. 12/7/02 - 2002-07-12
General Milošević je bio komandant Sarajevsko-romanijskog korpusa, a optužnica ga tereti za ratne i zločine protiv čovečnosti tokom tro
Bivši jugoslovenski predsednik Zoran Lilić otputovo je juče popodne u Hag radi svedočenja na sudjenju Slobodanu Miloševiću, koji je optužen za ratne zločine u Bosni i Hercegovini, Hrvatskoj i na Kosovu. Prema zvaničnim informcijama Lilić je sam odlučio da svedoči i doborovoljno se odazvao na poziv iz Haga, koji mu je prosledjen preko Okružnog suda u Beogradu. Njegova supruga Ljiljana, medjutim, kaže da su Lilića odveli haški istražitelji, dakle da on nije otišao dobrooljno. Po njenim rečima, Lilić je dobio nalog tužilaštva da se odazove kao svedok, ali je on to odbio da potpiše, kao i naredbu sudskog veća Haškog tribunala. U pisanoj izjavi, dostavljenoj agenciji Beta, Lilić je saopštio da je prethodnih dana razgovarao sa najvišim državnim funkcionerima Jugoslavije i Srbije oko mogućnosti da se kao svedok pojavi pred Tribunalom. Naveo je da je u sredu razgovarao sa jugoslvovenskim predsednikom Vojislavom Koštunicom, koji mu je predložio da se pismom obrati Komitetu za saradnju sa Haškim tribunalom, kako bi bio oslobodjen čuvanja vojne i državne tajne. Lilić, piše, da je taj predlog odbio, istakavši da to neće uraditi, pošto je o tome dužan da se brine Vrhovni savet odbrane. U izjavi radiju B92 šef jugoslovenske diplomatije Goran Svilanović je saopštio da mu je poznato da je Lilić pozvan da svedoči pošto je o tome sa njim više puta razgovarao, a poslednji put, juče, telefonom. Po Svilanoviću Lilić je sam kazao da će otici u Hag u sledeća dva dana. “Zbog toga mi uopšte nije jasna formulacija da je Lilić odveden u Hag, ” konstatovao je Svilanović u pomenutoj izjavi najavljujući, odluku Nacionalnog saveta za saradnju sa tribunalom, čiji je predsednik, o oslobadjanju Lilića obaveze čuvanja državne i službene tajne. Kako god da je Lilić otputovao u Hag, to je učinio u svojstvu svedoka, a penizonisani general Vojske Republike Srpske Dragomir Milošević, će na taj put kao optuženi. Sudske vlasti u Beogradu, naime, izdale su nalog beogradskoj policiji za hapšenje general Miloševića koga Haški tribunal tereti za ratne zločine u BiH. Savezno Ministarstva pravde potvrdilo je da je dobilo optužnicu protiv Miloševića i zahtev za predaju. General Milošević je bio komandant Sarajevsko-romanijskog korpusa, a optužnica ga tereti za ratne i zločine protiv čovečnosti tokom troipogodišnje opsade Sarajeva. Postupak protiv generala Miloševića pokrenula je 14. aprila 1998. godine tadašnji tužilac Tribunala Luiz Arbur, ali je optužnica držana u tajnosti sve do novembra 2001. godine. Milošević, ima jugoslovensko državljanstvo i nije nedavno pominjan kada je Savezna vlada pozvala 24 lica da se doborovoljnio predaju Haškom sudu. Za glas Amerike iz Beograda Branislav Boškov.